钦定古今图书集成/方舆汇编/职方典/第1492卷 > 广西府风俗考 通志
## 钦定古今图书集成/方舆汇编/职方典/第1492卷 > 广西府风俗考 通志

本府

《旧志》。士知向学，民勤耕织，风化渐行，殊异俗习。《郡志》。居室器用衣服多朴素，惟务农业，鲜商贩，婚姻各从贫富。

风气和平，无大寒暑，当盛夏，雨即清凉。春多风，冬寡雪，遇有霜雪，始有严寒，一霁则燠如春，四时花不歇，谓土厚风醇然矣。民生其间，号称“易治。” 土著昔多白人，今齐民之家，相尚礼义，居室器用衣服多朴素，惟务农，鲜商贩。妇人知纺绩，以针线相高。婚姻各从贫富，死丧亲友相助成礼。病疾知医药，礼僧道，诵经禳“祓燕会相竞胜。以诉讼为耻。岁时礼节与中州大同小异云。” 师宗州

长陵邃谷，土瘠民勤。其俗俭啬，有唐、魏风。时序礼节，亦如府。

弥勒州

堑水屏山，民颇习浮华，修文饰；村寨居民知诵读。其节序礼俗，与府同。